سعودی عربستان ولعهد شهزاده سی محمد بن سلمان، بیرلشگن ملتلر تشکیلاتی عمومی منشیسی انتونیو گوترز بیلن ملاقات قیلدی.
مذکور اوچره شوونینگ آرتیدن بن سلمان هیچ بیر بیانات بیرمه دی، بیراق اونگه همراه لیک قیلگن تشقی ایشلر وزیری عادل الجبیر ژورنالیستلرنینگ سواللریگه جواب قیتردی.
بن سلمان بیلن کوترزنینگ جوده یخشی و صمیمی بیر ملاقات اوتکزگنلرینی معلوم قیلگن الجبیر، سعودی عربستان و بیرلشگن عرب امیرلیکلری نینگ بیرلشگن ملتلر تشکیلاتی نینگ چقیریغی گه بناً یمن گه همکارلیکلرینی حمایه قیلیش اوچون 930 ملیون دالر بخشیش قیلگنلرینی ایتدی.
الجبیر یمن گه بندر ظرفیتینی کینگه یتیریش و زیربنالری اوچون 70 ملیون دالر علیحده یاردم ایتگنلرینی بیلدیریب، مذکور اوچره شووده یمن ده گی وضعیت نینگ و "ایران نینگ بو اولکه گه قره ته مداخله سی" هم مطرح بولگن لیگینی قید ایتدی.
گوترزنینگ اوتگن کون یمندن سعودی عربستان گه قره ته حوثیلر تامانیدن آتیلگن بالستیک راکت حادثه سینی محکوم ایتگن لیگینی افاده ایتیب، "خوددی شو راکتلرنینگ ایران مالی" ایکنینی اورغوله دی.
الجبیر، ایراننی بیرلشگن ملتلر تشکیلاتی خوفسیزلیک کینگشی نینگ یمن گه قره ته قورال چیکلاوی نینگ پایمال قیلیش بیلن عیبله دی و بو قوراللرنی سعودی عربستانگه قره ته استعمال قیلینیشی نینگ قبول ایتیلیشی نینگ ممکن ایمس ایکنینی معلوم قیلیب؛
"سعودی عربستان ایرانگه قره ته مناسب بیر وقتده مناسب بیر شکلده جواب بیریش حقینی حفظ قیلیب تورگن" دیدی.
حادثه پایتخت تاشکینت ده یوزبیرگن
